**A kötelező betelepítési kvóta ügyének kapcsán arra kérünk Benneteket, hogy legyetek kedvesek és a választókerületetekhez tartozó települések önkormányzataiban (Fideszes vezetésű, Fideszes képviselővel rendelkező és független, de hozzánk köthetők tekintetében) vegyék a közgyűlés napirendi pontjára és tárgyalják meg a betelepítési kvótával szembeni kiállást.**

**Ehhez segítségül küldünk egy kommunikációs panelt az előterjesztéshez és egy példaszöveget a határozati javaslathoz.**

**Feladat:**

1; Legközelebbi közgyűlésen vegyék napirendre az előterjesztést és tárgyalják meg a határozati javaslatot.

2; A határozati javaslatról szülessen döntés.

**Feladat megoldása:**

A határozat elfogadásáról szóló visszajelzéseket a CAP-feladatmodulban kérjük megküldeni:

1. A feladatmodulban csatolt táblázat kitöltése – Megye-vk- vk.elnök neve- település neve-Polgármester neve pártkötődéssel – baloldal, jobbik, lmp, függetlenek, illetve Fidesz/Fidesz-KDNP. (milyen arányban szavaztak) - eredmény
2. táblázat visszatöltése

*(pl: Baranya- 01 – Csizi Péter – Pécs – Páva Zsolt (Fidesz-KDNP)- Baloldal (14/1), Jobbik (5/4), Független (1/1) – Fidesz/Fidesz-KDNP (16/16)- határozat javaslat megszavazva / határozat javaslat elutasítva / napirendi pontként sem tárgyalták.*

**Fontos! Kérjük, hogy a Regionális Igazgatónak és Titkárának küldjétek meg az időpontokat, hogy a településeken mikor fogják megtárgyalni az előterjesztést.**

Javasoljuk, hogy az ügy megerősítése miatt a megyei jogú városok esetében a választókerületi elnökök és vagy országgyűlési képviselők a határozati döntésen vegyenek részt.

**Feladat határideje:** A legközelebbi közgyűlésig, de legkésőbb február 7-ig (vasárnap) 16.00 óráig kérjük a visszajelzéseket (táblázatot) megküldeni a CAP-feladatmodulban.

Üdvözlettel,

Kommunikáció:

**Példa a felvezetésre és a határozati javaslatra:**

2015-ben másfélmillió bevándorló**,** egy országnyi ember lépett be illegálisan Európába. Ráadásul ez a folyamat azóta is zajlik. Tőlünk délre a magyar határoknál, Horvátországon és Szlovénián keresztül ma is naponta ezrek lépnek be illegálisan az Európai Unió területére.

Az ellenőrizetlen bevándorlás komoly biztonsági kockázatot jelent. Ez nemcsak a terrorizmus kockázatát növeli, hanem a bűnözését is. Minden kormánynak kötelessége, hogy megvédje az embereket.

Amikor ennyi ember ellenőrizetlenül áramlik be az Európai Unióba, a védelem egyre nehezebb lesz. A terrorizmus napi problémává vált Európában. Magyarország számára első a magyar emberek biztonsága, ezért minden eszközre szükség van, hogy meg tudjuk védeni az ország határait, a magyar embereket, a magyar családokat.

A kötelező betelepítési kvóta veszélye nem múlt el: Németország, Ausztria és a Benelux államok kormányai 45 ezer embert akarnak visszaküldeni Magyarországra. Továbbra is szükség van a kötelező betelepítési kvóta elleni határozott fellépésre, és ehhez nélkülözhetetlen a magyar polgárok támogatása. Köszönjük annak az 1 millió 800 ezer embernek, aki aláírásával kinyilvánította tiltakozását a kötelező betelepítési kvóta ellen!

2. Példa a határozati javaslatra:

Debrecen Megyei Jogú Város önkormányzata elutasítja a kötelező betelepítési kvótát. A kötelező betelepítési kvóta jogtalan, értelmetlen. Növeli a bűnözés kockázatát és a terrorveszélyt. A kvóta veszélyezteti a kultúránkat és a mindennapjaink biztonságát, vállalhatatlan terheket jelentene a szociális, egészségügyi és oktatási rendszerünkre.

Kérjük a kormányt, hogy minden lehetséges eszközzel akadályozza meg az illegális migránsok beáramlását és a kötelező betelepítési kvótát, védje meg Magyarországot és a magyar embereket!